*Anexa la OMT nr……din ………*

**Rezoluția MSC.455(100)**

**(adoptată la 6 decembrie 2018)**

**AMENDAMENTE LA PARTEA B DIN CODUL STCW**

COMITETUL DE SIGURANŢĂ MARITIMĂ,

AMINTIND articolul 28(b) al Convenției privind crearea Organizației Maritime Internaționale referitor la funcțiile comitetului,

AMINTIND, DE ASEMENEA, reglementarea I/1.2.4 din Convenția internațională din 1978 privind standardele de pregătire a navigatorilor, brevetare/atestare și efectuare a serviciului de cart (Convenția), privind procedura pentru amendamentele la partea B (parte cu caracter de recomandare) din Codul privind pregătirea, brevetarea/atestarea și efectuarea serviciului de cart (Codul STCW),

AMINTIND, ÎN CONTINUARE că, prin rezoluțiile MSC.416(97) și MSC.417(97), a adoptat amendamente la Convenție și, respectiv, la partea A din Codul STCW, ca urmare a adoptării Codului internațional pentru nave care operează în ape polare (Codul Polar) prin rezoluțiile MSC.385(94) și MEPC.264(68),

LUÂND ÎN CONSIDERARE, la a suta sesiune a sa, amendamentele la partea B din Codul STCW propuse de către Subcomitetul pentru factorul uman, pregătirea și efectuarea serviciului de cart, la cea de-a cincea sesiune a sa,

1 ADOPTĂ amendamentele la partea B din Codul STCW, al căror text este prevăzut în anexa la prezenta rezoluție;

2 RECOMANDĂ ca părțile să utilizeze amendamentele la partea B din Codul STCW ca îndrumări recomandate pentru implementarea, aplicarea și punerea în practică a măsurilor pentru a conferi Convenției un efect total și complet în mod uniform; și

3 STABILEŞTE că amendamentele menționate ar trebui să intre în vigoare la 1 ianuarie 2019.

*ANEXA*

*la Rezoluția MSC.455(100)*

**AMENDAMENTE LA PARTEA B DIN CODUL PRIVIND PREGĂTIREA, BREVETAREA/ATESTAREA ŞI EFECTUAREA SERVICIULUI DE CART (CODUL STCW)**

**CAPITOLUL V - Îndrumări referitoare la cerințele speciale de instruire pentru personalul de la**

 **bordul anumitor nave**

1. „Secțiunea B-V/g” se redenumește ca „secțiunea B-V/4” și se mută după secțiunea existentă B-V/3.

2 Referința la „B-V/g” din notele de subsol din secțiunile B-V/a, B-V/b, B-V/c, B-V/d, B-V/e și B-V/fse elimină.

3 Nota de subsol „De notat că nu sunt reglementări corespondente în Convenție sau în Secțiunile din partea A ale Codului pentru Secțiunile B-V/a, B-V/b, B-V/c, B-V/d, B-V/e, B-V/f și B-V/g.” de sub secțiunea redenumită B-V/4, se elimină.

\*\*\*